વાપી જીઆઇડીસીની કંપનીમાં લેબર કોંટ્રાક્ટર તરીકે કામ કરતા યુવક ઉપર લઘુશંકા કરતી વખતે બાઇક પર આવેલા બે ઇસમો ફાયરિંગ કરી ફરાર થઇ ગયા હતા. પેટના ભાગે ગોળી વાગતા તે તાત્કાલિક હોસ્પિટલમાં ખસેડાયો હતો. ઇજાગ્રસ્તે પોલીસના નિવેદનમાં જણાવ્યુ છે કે, થોડા વર્ષ અગાઉ તેની કાર એક મિત્રને આપ્યા બાદ તેનો હપ્તો ન ભરતા બંને વચ્ચે બોલાચાલી થઇ હતી. જેની અદાવતને લઇ તેણે આ હુમલો કરાવ્યા હોવાનું કોંટ્રાક્ટરને શક છે.